компютърни файлове за разходи по линия на ЕФГЗ и ЕЗФРСР
 ВЪВЕДЕНИЕ
 Настоящите технически спецификации се отнасят за финансовата 2014 година, която започна на 16 октомври 2013 г.
 1. Начини на прехвърляне
 Координиращият орган на държавата членка трябва да прехвърли компютърните файлове и съответната документация на Комисията чрез STATEL/eDAMIS. Комисията финансира само едно инсталиране на STATEL/eDAMIS за държава членка. Последният eDAMIS клиент и допълнителна информация за използването на STATEL/eDAMIS могат да се изтеглят от раздела, посветен на земеделските фондове, на уебсайта CIRCABC.
 2. Структура на компютърните файлове
 2.1. Държавата членка трябва да създаде компютърен запис за всеки отделен компонент на плащанията и постъпленията в рамките на ЕФГЗ/ЕЗФРСР. Тези компоненти са отделните позиции, от които се състоят плащанията (постъпленията) към (от) бенефициерите.
 2.2. Записите трябва да имат плоска файлова структура. Ако е необходимо в някои от полетата да се помести повече от една стойност, се създават отделни записи, които съдържат всички полета с данни. Трябва да се предотврати многократното отчитане на данните (1).
 2.3. Цялата информация за дадена категория плащания или постъпления трябва да се съдържа в един компютърен файл. Не се допуска използването на различни файлове за плащания от един и същи вид (например за търговци или проверки, или за базисни и сравнителни данни).
 2.4. Компютърните файлове следва да притежават следните характеристики:
 Първият запис във файла (заглавен ред) съдържа описание на файла. Имената на полетата съдържат символа „F“, следван от номера на полето, използван в приложение I („Таблица с X“). Разрешават се единствено имена на полета, които са изброени в посоченото приложение.
 Следващите записи във файла са записи на данни (редове от данни), подредени по начина, посочен в първия запис, описващ структурата на файла.
 Полетата са отделени със символа „точка и запетая“ („;“). Заглавният ред и редовете от данни съдържат един и същ брой символи „точка и запетая“. В редовете с данни празните полета се виждат като двойна точка и запетая („;;“) в рамките на записа или като единична точка и запетая („;“) в края на записа.
 Записите варират по дължина. Всеки запис завършва с код „CR LF“ или „Carriage Return — Line Feed“ (в шестнадесетичен формат: „0D 0A“). Заглавният ред никога не завършва със символ „;“. Редовете на данните завършват със символ „;“ само ако последното поле е празно.
 Използваният код за файла е ASCII в съответствие със следната таблица. Не се разрешават други кодове (напр. EBCDIC, TAR, ZIP и пр.):
 Код
 Държава членка
 ISO 8859-1
 BE, DK, DE, ES, FR, IE, IT, LU, NL, AT, PT, FI, SE и GB
 ISO 8859-2
 CZ, HR, HU, PL, RO, SI и SK
 ISO 8859-3
 MT
 ISO 8859-5
 BG
 ISO 8859-7
 GR и CY
 ISO 8859-13
 EE, LV и LT
 Цифрови полета:
 Десетичен разделител: символ „.“
 Символът („+“ или „–“) се появява най-вляво, непосредствено следван от цифрите. За положителни числа символът „+“ се поставя по избор.
 Фиксиран брой знаци след десетичния знак (подробностите са посочени в приложение III).
 Между цифрите няма интервали. Между хилядните няма интервали, нито други символи.
 Поле за датата: „ГГГГММДД“ (година с четири цифри, месец с две цифри, ден